**Процедура за припрему, израду и одбрану мастер радова**

1. У оквиру примењено истраживачког рада приказује се самосталан, практичан рад студента кроз примене одговарајућих методологија, знања и вештина које су у функцији будуће теме мастер рада;
2. Студент у сарадњи с ментором дефинише тему мастер рада, а узима се у обзир примењено истраживачки рад;
3. Студентска служба потврђује да кандидат испуњава услове за дефинисање теме мастер рада - на Испитној пријави за мастер рад;
4. Ментор попуњава Образац за дефинисање теме и задатка мастер рада, попуњен образац доставља студентској служби;
5. На Наставно-стручном већу се усваја предлог ментора, чланова комисије и тема за мастер рад (попуњен образац из тачке 4);
6. Рок за израду мастер рада је четири месеца од дана када је на Наставно-стручном већу усвојен предлог ментора, чланова комисије и тема за мастер рад;
7. Након израде мастер рада, студент се обраћа студентској служби, која врши проверу и потврђује да је стекао услов за предају и одбрану мастер рада;
8. Одбрана мастер рада се изводи најраније 7 дана од датума када је потврђено да је студент стекао услов за предају и одбрану мастер рада, а исти рад у том периоду стоји на увиду јавности у просторији библиотеке одсека;

НАПОМЕНА: Приликом израде Мастер рада студенту и ментору су на располагању расположиве лабораторије на одсеку и академији (нпр. Лабораторија за конвенционалне и ЦНЦ машине, рачунарска сала са лиценцираним програмом SolidWorks…). У оквиру лабораторија студент може реализовати примењени истраживачки рад.